ডোমকলে প্রয়াত বিধায়ক জাফিকুল স্মরণসভায় এক মঞ্চে তৃণমূল-সিপিআইএম

ডোমকল: ভেদাভেদ ভুলে এক মঞ্চে তৃণমূল (TMC) ও সিপিআইএম (TMC)। প্রয়াত তৃণমূল (TMC) বিধায়ক জাফিকুল ইসলামের স্মরণসভায় শোকজ্ঞাপন করতে এসে রাজনৈতিক ভিন্নতা ভুলে পাশে দাঁড়ালেন দুই শিবিরের নেতারা (District News)।

মঙ্গলবার ডোমকলের জনকল্যাণ ময়দানে আয়োজিত স্মরণসভায় উপস্থিত ছিলেন তৃণমূল সাংসদ আবু তাহের খান, জেলা তৃণমূল সভাপতি অপূর্ব সরকার, বর্ষীয়ান নেতা ও ভরতপুরের বিধায়ক হুমায়ুন কবির, কামরুজ্জামান মন্ডল, হাজিকুল ইসলাম-সহ একাধিক নেতা ও বিধায়ক। পাশাপাশি উপস্থিত ছিলেন সিপিআইএম নেতা তথা রাজ্যের প্রাক্তন মন্ত্রী আনিসুর রহমান ও মোস্তাফিজুর রহমান রানা। তবে অনুপস্থিত ছিলেন কংগ্রেস নেতৃত্বরা।

আরও পড়ুন: SSKM-এর নয়া উডবার্ন ওয়ার্ডের উদ্বোধনে মুখ্যমন্ত্রী মমতা বন্দ্যোপাধ্যায়

মঞ্চ থেকে প্রয়াত নেতার অবদান স্মরণ করে বিজেপি হঠানোর ডাক দেন বিভিন্ন বক্তারা। সহকর্মীরা ভুলত্রুটি ক্ষমা করে প্রয়াত নেতার পরিবারের পাশে থাকার আশ্বাস দেন।

স্মরণসভায় বাবাকে হারিয়ে কান্নায় ভেঙে পড়েন জাফিকুল ইসলামের কন্যা। শোকস্তব্ধ হয়ে পড়েছিল পুরো অনুষ্ঠানস্থল। ডোমকল জুড়ে নেমে আসে শোকের ছায়া।